ત્યારથી એની ‘ગાજરની પિપૂડી’ વાગી અને નાટ્યકારે તે પછીથી 40 વરસ સુધી વિનોદી નાટક લખ્યાં, જેમાં 30ને ગંજાવર સફળતા વરી, કેટલાંકની ફિલ્મો ઊતરી અને કિંચિત મ્યુઝિકલ ભજવાયાં. એક સમયે બ્રોડવે ઉપર ચાર-ચાર નાટક નીલ સાયમનનાં ધૂમ મચાવતાં હતાં. રોમાન્સ, છૂપા સંબંધ, છૂટાછેડા, કર્કરોગ, વૃદ્ધાવસ્થાનો ભય– વિષય કોઈ પણ હોય, નીલ સાયમનના સંવાદ તમને પરાણે હસાવે, ‘ઓડ કપલ’, ‘સનશાઇન બોયઝ’, ‘બેઅર ફૂટ ઇન ધ પાર્ક’.